ciscoriordan/open-greek-corpus-annotations huggingface dataset:
lucianus.hercules 1
τὸν Ἡρακλέα οἱ Κελτοὶ Ὄγμιον ὀνομάζουσι φωνῇ τῇ ἐπιχωρίῳ , τὸ δὲ εἶδος τοῦ θεοῦ πάνυ ἀλλόκοτον γράφουσι . γέρων ἐστὶν αὐτοῖς ἐς τὸ ἔσχατον , ἀναφαλαντίας , πολιὸς ἀκριβῶς ὅσαι λοιπαὶ τῶν τριχῶν , ῥυσὸς τὸ δέρμα καὶ διακεκαυμένος ἐς τὸ μελάντατον οἷοί εἰσιν οἱ θαλαττουργοὶ γέροντες · μᾶλλον δὲ Χάρωνα ἢ Ἰαπετόν τινα τῶν ὑποταρταρίων καὶ πάντα μᾶλλον ἢ Ἡρακλέα εἶναι ἂν εἰκάσειας . ἀλλὰ καὶ τοιοῦτος ὢν ἔχει ὅμως τὴν σκευὴν τὴν Ἡρακλέους · καὶ γὰρ τὴν διφθέραν ἐνῆπται τὴν τοῦ λέοντος καὶ τὸ ῥόπαλον ἔχει ἐν τῇ δεξιᾷ καὶ τὸν γωρυτὸν παρήρτηται , καὶ τὸ τόξον ἐντεταμένον ἡ ἀριστερὰ προδείκνυσιν , καὶ ὅλος Ἡρακλῆς ἐστι ταῦτά γε .
Lemmas: ὁ Ἡρακλῆς ὁ Κελτοί Ὄγμιος ὀνομάζω φωνή ὁ ἐπιχώριος , ὁ δέ εἶδος ὁ θεός πάνυ ἀλλόκοτος γράφω . γέρων εἰμί αὐτός εἰς ὁ ἔσχατος , ἀναφαλαντίας , πολιός ἀκριβής ὅσος λοιπός ὁ θρίξ , ῥυσός ὁ δέρμα καί διακαίω εἰς ὁ μελάνς οἷος εἰμί ὁ θαλασσουργός γέρων · μάλα δέ Χάρων ἤ Ἰαπετός τις ὁ ὑποταρτάριος καί πᾶς μάλα ἤ Ἡρακλῆς εἰμί ἄν εἰκάζω . ἀλλά καί τοιοῦτος εἰμί ἔχω ὅμως ὁ σκευή ὁ Ἡρακλῆς · καί γάρ ὁ διφθέρα ἐνάπτω ὁ ὁ λέων καί ὁ ῥόπαλον ἔχω ἐν ὁ δεξιός καί ὁ γωρυτός παραρτέομαι , καί ὁ τόξον ἐντείνω ὁ ἀριστερός προδείκνυμι , καί ὅλος Ἡρακλῆς εἰμί οὗτος γε .
lucianus.hercules 2
ᾤμην οὖν ἐφʼ ὕβρει τῶν Ἑλληνίων θεῶν τοιαῦτα παρανομεῖν τοὺς Κελτοὺς ἐς τὴν μορφὴν τὴν Ἡρακλέους ἀμυνομένους αὐτὸν τῇ γραφῇ , ὅτι τὴν χώραν ποτὲ αὐτῶν ἐπῆλθεν λείαν ἐλαύνων , ὁπότε τὰς Γηρυόνου ἀγέλας ζητῶν κατέδραμε τὰ πολλὰ τῶν ἑσπερίων γενῶν .
Lemmas: οἴομαι οὖν ἐπί ὕβρις ὁ Ἑλλήνιος θεός τοιοῦτος παρανομέω ὁ Κελτοί εἰς ὁ μορφή ὁ Ἡρακλῆς ἀμύνω αὐτός ὁ γραφή , ὅτι ὁ χώρα ποτέ αὐτός ἐπέρχομαι λεία ἐλαύνω , ὁπότε ὁ Γηρυόνης ἀγέλη ζητέω κατατρέχω ὁ πολύς ὁ ἑσπέριος γένος .
lucianus.hercules 3
καίτοι τὸ παραδοξότατον οὐδέπω ἔφην τῆς εἰκόνος · ὁ γὰρ δὴ γέρων Ἡρακλῆς ἐκεῖνος ἀνθρώπων πάμπολύ τι πλῆθος ἕλκει ἐκ τῶν ὤτων ἅπαντας δεδεμένους . δεσμὰ δέ εἰσιν οἱ σειραὶ λεπταὶ χρυσοῦ καὶ ἠλέκτρου εἰργασμέναι ὅρμοις ἐοικυῖαι τοῖς καλλίστοις . καὶ ὅμως ὑφʼ οὕτως ἀσθενῶν ἀγόμενοι οὔτε δρασμὸν βουλεύουσι , δυνάμενοι ἂν εὐμαρῶς , οὔτε ὅλως ἀντιτείνουσιν ἢ τοῖς ποσὶν ἀντερείδουσι πρὸς τὸ ἐναντίον τῆς ἀγωγῆς ἐξυπτιάζοντες , ἀλλὰ φαιδροὶ ἕπονται καὶ γεγηθότες καὶ τὸν ἄγοντα ἐπαινοῦντες , ἐπειγόμενοι ἅπαντες καὶ τῷ φθάνειν ἐθέλειν τὸν δεσμὸν ἐπιχαλῶντες , ἐοικότες ἀχθεσθησομένοις εἰ λυθήσονται . ὃ δὲ πάντων ἀτοπώτατον εἶναί μοι ἔδοξεν , οὐκ ὀκνήσω καὶ τοῦτο εἰπεῖν · οὐ γὰρ ἔχων ὁ ζωγράφος ὅθεν ἐξάψειε ταῖς σειραῖς τὰς ἀρχάς , ἅτε τῆς δεξιᾶς μὲν ἤδη τὸ ῥόπαλον , τῆς λαιᾶς δὲ τὸ τόξον ἐχούσης , τρυπήσας τοῦ θεοῦ τὴν γλῶτταν ἄκραν ἐξ ἐκείνης ἑλκομένους αὐτοὺς ἐποίησεν , καὶ ἐπέστραπταί γε εἰς τοὺς ἀγομένους μειδιῶν .
Lemmas: καίτοι ὁ παράδοξος οὐδέπω φημί ὁ εἰκών · ὁ γάρ δή γέρων Ἡρακλῆς ἐκεῖνος ἄνθρωπος πάμπολυς τις πλῆθος ἕλκω ἐκ ὁ οὖς ἅπας δέω . δεσμός δέ εἰμί ὁ σειρά λεπτός χρυσός καί ἤλεκτρον ἐργάζομαι ὅρμος ἔοικα ὁ καλός . καί ὅμως ὑπό οὕτως ἀσθενής ἄγω οὔτε δρασμός βουλεύω , δύναμαι ἄν εὐμαρής , οὔτε ὅλος ἀντιτείνω ἤ ὁ πούς ἀντερείδω πρός ὁ ἐναντίος ὁ ἀγωγή ἐξυπτιάζω , ἀλλά φαιδρός ἕπομαι καί γηθέω καί ὁ ἄγω ἐπαινέω , ἐπείγω ἅπας καί ὁ φθάνω ἐθέλω ὁ δεσμός ἐπιχαλάω , ἔοικα ἄχθομαι εἰ λύω . ὅς δέ πᾶς ἄτοπος εἰμί ἐγώ δοκέω , οὐ ὀκνέω καί οὗτος λέγω · οὐ γάρ ἔχω ὁ ζωγράφος ὅθεν ἐξάπτω ὁ σειρά ὁ ἀρχή , ἅτε ὁ δεξιός μέν ἤδη ὁ ῥόπαλον , ὁ λαιός δέ ὁ τόξον ἔχω , τρυπάω ὁ θεός ὁ γλῶσσα ἄκρος ἐκ ἐκεῖνος ἕλκω αὐτός ποιέω , καί ἐπιστρέφω γε εἰς ὁ ἄγω μειδιάω .
lucianus.hercules 4
ταῦτʼ ἐγὼ μὲν ἐπὶ πολὺ εἱστήκειν ὁρῶν καὶ θαυμάζων καὶ ἀπορῶν καὶ ἀγανακτῶν · Κελτὸς δέ τις παρεστὼς οὐκ ἀπαίδευτος τὰ ἡμέτερα , ὡς ἔδειξεν ἀκριβῶς Ἑλλάδα φωνὴν ἀφιείς , φιλόσοφος , οἶμαι , τὰ ἐπιχώρια , Ἐγώ σοι , ἔφη , ὦ ξένε , λύσω τῆς γραφῆς τὸ αἴνιγμα · πάνυ γὰρ ταραττομένῳ ἔοικας πρὸς αὐτήν . τὸν λόγον ἡμεῖς οἱ Κελτοὶ οὐχ ὥσπερ ὑμεῖς οἱ Ἕλληνες Ἑρμῆν οἰόμεθα εἶναι , ἀλλʼ Ἡρακλεῖ αὐτὸν εἰκάζομεν , ὅτι παρὰ πολὺ τοῦ Ἑρμοῦ ἰσχυρότερος οὗτος . εἰ δὲ γέρων πεποίηται , μὴ θαυμάσῃς · μόνος γὰρ ὁ λόγος ἐν γήρᾳ φιλεῖ ἐντελῆ ἐπιδείκνυσθαι τὴν ἀκμήν , εἴ γε ἀληθῆ ὑμῶν οἱ ποιηταὶ λέγουσιν , ὅτι αἱ μὲν τῶν ὁπλοτέρων φρένες ἠερέθονται , τὸ δὲ γῆρας ἔχει τι λέξαι τῶν νέων σοφώτερον . οὕτω γέ τοι καὶ τοῦ Νέστορος ὑμῖν ἀπορρεῖ ἐκ τῆς γλώττης τὸ μέλι , καὶ οἱ ἀγορηταὶ τῶν Τρώων τὴν ὄπα ἀφιᾶσιν εὐανθῆ τινα · λείρια γὰρ καλεῖται , εἴ γε μέμνημαι , τὰ ἄνθη .
Lemmas: οὗτος ἐγώ μέν ἐπί πολύς ἵστημι ὁράω καί θαυμάζω καί ἀπορέω καί ἀγανακτέω · Κελτός δέ τις παρίστημι οὐ ἀπαίδευτος ὁ ἡμέτερος , ὡς δείκνυμι ἀκριβής Ἑλλάς φωνή ἀφίημι , φιλόσοφος , οἴομαι , ὁ ἐπιχώριος , ἐγώ σύ , φημί , ὦ ξένος , λύω ὁ γραφή ὁ αἴνιγμα · πάνυ γάρ ταράσσω ἔοικα πρός αὐτός . ὁ λόγος ἐγώ ὁ Κελτοί οὐ ὥσπερ σύ ὁ Ἕλλην Ἑρμῆς οἴομαι εἰμί , ἀλλά Ἡρακλῆς αὐτός εἰκάζω , ὅτι παρά πολύς ὁ Ἑρμῆς ἰσχυρός οὗτος . εἰ δέ γέρων ποιέω , μή θαυμάζω · μόνος γάρ ὁ λόγος ἐν γῆρας φιλέω ἐντελής ἐπιδείκνυμι ὁ ἀκμή , εἰ γε ἀληθής σύ ὁ ποιητής λέγω , ὅτι ὁ μέν ὁ ὁπλότερος φρήν ἠερέθομαι , ὁ δέ γῆρας ἔχω τις λέγω ὁ νέος σοφός . οὕτως γε τοι καί ὁ Νέστωρ σύ ἀπορρέω ἐκ ὁ γλῶσσα ὁ μέλι , καί ὁ ἀγορητής ὁ Τρώς ὁ ὄψ ἀφίημι εὐανθής τις · λείριον γάρ καλέω , εἰ γε μιμνῄσκω , ὁ ἄνθος .
lucianus.hercules 5
ὥστε εἰ τῶν ὤτων ἐκδεδεμένους τοὺς ἀνθρώπους πρὸς τὴν γλῶτταν ὁ γέρων οὗτος Ἡρακλῆς ἕλκει , μηδὲ τοῦτο θαυμάσῃς εἰδὼς τὴν ὤτων καὶ γλώττης συγγένειαν · οὐδʼ ὕβρις εἰς αὐτόν , εἰ ταύτῃ τετρύπηται · μέμνημαι γοῦν , ἔφη , καὶ κωμικῶν τινων ἰαμβείων παρʼ ὑμῶν μαθών , τοῖς γὰρ λάλοις ἐξ ἄκρου ἡ γλῶττα πᾶσίν ἐστι τετρυπημένη .
Lemmas: ὥστε εἰ ὁ οὖς ἐκδέω ὁ ἄνθρωπος πρός ὁ γλῶσσα ὁ γέρων οὗτος Ἡρακλῆς ἕλκω , μηδέ οὗτος θαυμάζω οἶδα ὁ οὖς καί γλῶσσα συγγένεια · οὐδέ ὕβρις εἰς αὐτός , εἰ ταύτῃ τρυπάω · μιμνῄσκω γοῦν , φημί , καί κωμικός τις ἰαμβεῖον παρά σύ μανθάνω , ὁ γάρ λάλος ἐκ ἄκρον ὁ γλῶσσα πᾶς εἰμί τρυπάω .
lucianus.hercules 6
τὸ δʼ ὅλον καὶ αὐτὸν ἡμεῖς τὸν Ἡρακλέα λόγῳ τὰ πάντα ἡγούμεθα ἐξεργάσασθαι σοφὸν γενόμενον , καὶ πειθοῖ τὰ πλεῖστα βιάσασθαι . καὶ τά γε βέλη αὐτοῦ οἱ λόγοι εἰσίν , οἶμαι , ὀξεῖς καὶ εὔστοχοι καὶ ταχεῖς καὶ τὰς ψυχὰς τιτρώσκοντες · πτερόεντα γοῦν τὰ ἔπη καὶ ὑμεῖς φατε εἶναι .
Lemmas: ὁ δέ ὅλος καί αὐτός ἐγώ ὁ Ἡρακλῆς λόγος ὁ πᾶς ἡγέομαι ἐξεργάζομαι σοφός γίγνομαι , καί πειθώ ὁ πολύς βιάζω . καί ὁ γε βέλος αὐτός ὁ λόγος εἰμί , οἴομαι , ὀξύς καί εὔστοχος καί ταχύς καί ὁ ψυχή τιτρώσκω · πτερόεις γοῦν ὁ ἔπος καί σύ φημί εἰμί .
lucianus.hercules 7
Τοσαῦτα μὲν ὁ Κελτός . ἐμοὶ δὲ ἡνίκα περὶ τῆς δεῦρο παρόδου ταύτης ἐσκοπούμην πρὸς ἐμαυτόν , εἴ μοι καλῶς ἔχει τηλικῷδε ὄντι καὶ πάλαι τῶν ἐπιδείξεων πεπαυμένῳ αὖθις ὑπὲρ ἐμαυτοῦ ψῆφον διδόναι τοσούτοις δικασταῖς , κατὰ καιρὸν ἐπῆλθεν ἀναμνησθῆναι τῆς εἰκόνος · τέως μὲν γὰρ ἐδεδίειν , μή τινι ὑμῶν δόξαιμι κομιδῇ μειρακιώδη ταῦτα ποιεῖν καὶ παρʼ ἡλικίαν νεανιεύεσθαι , κᾆτά τις Ὁμηρικὸς νεανίσκος ἐπιπλήξειέν μοι εἰπὼν τὸ σὴ δὲ βίη λέλυται , καὶ χαλεπὸν γῆρας κατείληφέ σε , ἠπεδανὸς δέ νύ τοι θεράπων , βραδέες δέ τοι ἵπποι , ἐς τοὺς πόδας τοῦτο ἀποσκώπτων . ἀλλʼ ὅταν ἀναμνησθῶ τοῦ γέροντος ἐκείνου Ἡρακλέους , πάντα ποιεῖν προάγομαι καὶ οὐκ αἰδοῦμαι τοιαῦτα τολμῶν ἡλικιώτης ὢν τῆς εἰκόνος .
Lemmas: τοσοῦτος μέν ὁ Κελτός . ἐγώ δέ ἡνίκα περί ὁ δεῦρο πάροδος οὗτος σκοπέω πρός ἐμαυτοῦ , εἰ ἐγώ καλός ἔχω τηλικόσδε εἰμί καί πάλαι ὁ ἐπίδειξις παύω αὖθις ὑπέρ ἐμαυτοῦ ψῆφος δίδωμι τοσοῦτος δικαστής , κατά καιρός ἐπέρχομαι ἀναμιμνῄσκω ὁ εἰκών · τέως μέν γάρ δείδω , μή τις σύ δοκέω κομιδῇ μειρακιώδης οὗτος ποιέω καί παρά ἡλικία νεανιεύομαι , εἶτα τις Ὁμηρικός νεανίσκος ἐπιπλήσσω ἐγώ λέγω ὁ σός δέ βία λύω , καί χαλεπός γῆρας καταλαμβάνω σύ , ἠπεδανός δέ νῦν σύ θεράπων , βραδύς δέ σύ ἵππος , εἰς ὁ πούς οὗτος ἀποσκώπτω . ἀλλά ὅταν ἀναμιμνῄσκω ὁ γέρων ἐκεῖνος Ἡρακλῆς , πᾶς ποιέω προάγω καί οὐ αἰδέομαι τοιοῦτος τολμάω ἡλικιώτης εἰμί ὁ εἰκών .
lucianus.hercules 8
ὥστε ἰσχὺς μὲν καὶ τάχος καὶ κάλλος καὶ ὅσα σώματος ἀγαθὰ χαιρέτω , καὶ ὁ Ἔρως ὁ σός , ὦ Τήϊε ποιητά , ἐσιδών με ὑποπόλιον τὸ γένειον χρυσοφαέννων εἰ βούλεται πτερύγων ταρσοῖς παραπετέσθω , καὶ ὁ Ἱπποκλείδης οὐ φροντιεῖ . τῷ λόγῳ δὲ νῦν ἂν μάλιστα ἀνηβᾶν καὶ ἀνθεῖν καὶ ἀκμάζειν καθʼ ὥραν εἴη καὶ ἕλκειν τῶν ὤτων ὅσους ἂν πλείστους δύνηται , καὶ τοξεύειν πολλάκις , ὡς οὐδέν γε δέος μὴ κενωθεὶς λάθοι ὁ γωρυτὸς αὐτῷ . ὁρᾷς ὅπως παραμυθοῦμαι τὴν ἡλικίαν καὶ τὸ γῆρας τὸ ἐμαυτοῦ . καὶ διὰ τοῦτο ἐτόλμησα πάλαι νενεωλκημένον τὸ ἀκάτιον κατασπάσας καὶ ἐκ τῶν ἐνόντων ἐπισκευάσας αὖθις ἀφεῖναι ἐς μέσον τὸ πέλαγος . εἴη δʼ , ὦ θεοί , καὶ τὰ παρʼ ὑμῶν ἐμπνεῦσαι δεξιά , ὡς νῦν γε μάλιστα πλησιστίου τε καὶ ἐσθλοῦ ἑταίρου ἀνέμου δεόμεθα , ἵνα , εἰ ἄξιοι φαινοίμεθα , καὶ ἡμῖν τὸ Ὁμηρικὸν ἐκεῖνο ἐπιφθέγξηταί τίς , οἵην ἐκ ῥακέων ὁ γέρων ἐπιγουνίδα φαίνει .
Lemmas: ὥστε ἰσχύς μέν καί τάχος καί κάλλος καί ὅσος σῶμα ἀγαθός χαίρω , καί ὁ Ἔρως ὁ σός , ὦ Τήϊος ποιητής , εἰσοράω ἐγώ ὑποπόλιος ὁ γένειον χρυσοφάεννος εἰ βούλομαι πτέρυξ ταρσός παραπέτομαι , καί ὁ Ἱπποκλείδης οὐ φροντίζω . ὁ λόγος δέ νῦν ἄν μάλα ἀνηβάω καί ἀνθέω καί ἀκμάζω κατά ὥρα εἰμί καί ἕλκω ὁ οὖς ὅσος ἄν πολύς δύναμαι , καί τοξεύω πολλάκις , ὡς οὐδείς γε δέος μή κενόω λανθάνω ὁ γωρυτός αὐτός . ὁράω ὅπως παραμυθέομαι ὁ ἡλικία καί ὁ γῆρας ὁ ἐμαυτοῦ . καί διά οὗτος τολμάω πάλαι νεωλκέω ὁ ἀκάτιον κατασπάω καί ἐκ ὁ ἔνειμι ἐπισκευάζω αὖθις ἀφίημι εἰς μέσος ὁ πέλαγος . εἰμί δέ , ὦ θεός , καί ὁ παρά σύ ἐμπνέω δεξιός , ὡς νῦν γε μάλα πλησίστιος τε καί ἐσθλός ἑταῖρος ἄνεμος δέω , ἵνα , εἰ ἄξιος φαίνω , καί ἐγώ ὁ Ὁμηρικός ἐκεῖνος ἐπιφθέγγομαι τίς , οἷος ἐκ ῥάκος ὁ γέρων ἐπιγουνίς φαίνω .